Մարտինա Շետինա

**Մարտինա Շետինա** (, ), ավստրիացի նկարչուհի, որ աշխատում է գերազանցապես մաթեմատիկական արվեստ ժանրում։

## Կենսագրություն
Մարտինա Շետինան ծնվել է 1961 թվականի մարտի 7-ին Վիեննայի Վերինգ շրջանում։ Նրա հայրը եղել է մաթեմատիկոս։ Շետինայի մանկությունն անցել է Վիեննայի մեկ այլ շրջանում` Լեոպոլդշտադտում, որտեղ նա սովորել է «Parzmanitengasse», դպրոցում, ապա` «Bundesrealgymnasium Vereinsgasse» գիմնազիայում։ 1979 թվականին հաջողությամբ հանձնելով քննությունները` ստացել է հասունության ատեստատ։ 1979-1983 թվականներին Շետինան մաթեմատիկա ու ֆիզիկա է ուսումնասիրել Վիեննայի համալսարանում` ինքնուրույն` նկարչություն։

1989 թվականին նա իր արվեստանոցն է բացել Ստորին Ավստրիայի Լանգենցերսդորֆ քաղաքում։ 1992 թվականից սկսել է մասնակցություն ունենալ Եվրոպայի (Art Vilnius), ԱՄՆ-ի (Art Expo New York City) և Ասիայի (Չինաստանի միջազգային ցուցահանդես, IGE) ցուցահանդեսներում։ Նրա առաջին անհատական ցուցահանդեսը կայացել է Ավստրիայի սահմաններից դուրս` «Mots & Tableaux» (Բրյուսել, 1999) ցուցահանդեսում։

Շետինան սովորել է Գերասի անվան Ամառային գեղարվեստական ուսումնարանում, որտեղ նրա համակուրսեցիներն են եղել Ուլրիխ Հանսերտը, Պիտեր Սենգլը, Հուբերտ Արատիմը և այլք։ Հետո Մարտինա Շետինան ուսանել է Վիեննայի կիրառական արվեստի համալսարանում, որն ավարտել է 2007 թվականին։ 2007-2008 թվականներին Մարտինան աշխատել է չինացի նկարիչ Սյաոլան Հուանլուի հետ։ 1984-2007 թվականներին նա դասավանդել է միջնակարգ դպրոցում։

2008 թվականից Շետինայի նկարները պարբերաբար սկսել են հայտնվել «Kronen Zeitung» կիրակնօրյա թերթում, որը ավստրիական ամենակարդացվող օրաթերթն է։ Երբեմն նրա գործերը տպագրվել են «Kleine Zeitung» թերթում։

## Քննադատություն
Իր ստեղծագործություններում Մարտինա Շետինան հետազոտել է կնոջ դերը ժամանակակից հասարակության մեջ։ Նա մարտահրավեր է նետել տղամարդու և կնոջ գենդերային դերերին` թե' նախկինում եղած և թե' ներկայիս։ Քանի որ Մարտինայի նկարներում մարդկային մարմինները թափանցիկ են թվում, քննադատները նրան անվանել են «ապակենման ձեռք ունեցող նկարիչ»։ Նշվել է նաև, որ Շետինայի աշխատանքները գտնվել են փոփ արտի ազդեցության տակ, մասնավորապես դա վերաբերել է նրա «Նարնջագույն զգեստ» կտավին, որում պատկերված է ինքնավստահ ժամանակակից կին։ Առաջին անգամ աշխատանքը ցուցադրվել է 2009 թվականին «Քաղաք, երկիր, կին» ցուցահանդեսում (Կրեմս քաղաքի թանգարան)։

2008 թվականից Շետինան իր արվեստում անցել է «մաթեմատիկական թեմային»։ 2009 թվականի դեկտեմբերին լույս է տեսել նրա «Մաթե-մոգական նկարներ» գիրքը, որը պարունակում էր նկարչուհու ակնարկներն ու մի շարք աշխատանքներ։ Մարտինան կազմակերպում է նաև ներկայացումներ, որտեղ գործողությունը ներկայացվում է իր աշխատանքներով։

## Հավաքածուներ
Մարտինայի աշխատանքները գտնվել են «HMZ Spielfeld» մասնավոր հավաքածուում, ինչպես նաև «Helmut Klewan» հավաքածուում (Մյունխեն/Վիեննա)։ Մարտինայի քանդակները տեղադրված են Լինցի «Skulpturenpark artpark» զբոսայգում և ավստրիական Պոյսդորֆ քաղաքի հասարակական տարածքում։ Նրա նկարներից կան Ստորին Ավստրիայի թանգարանի հավաքածուում, Կրեմս գինենործական քաղաքի, Լանգենցերսդորֆի, Պյոհլարն քաղաքի Օսկար Կոկոշկայի և մի շարք այլ թանգարաններում։

## Պարգևներ
* 1994 - Ավստրիայի շրջակա միջավայրի նախարարության ստենդային մրցույթի հատուկ մրցանակ
* 1998 - «Նոր չեմպիոններ», Վիեննայի մշակութային ցանցի սաների մրցույթ(Basis.Kultur.Wien)
* 2001 - *ARTforum* մրցույթի առաջին տեղ
* 2002 - Գրանցված է Վաշինգտոնի Արվեստի կանանց ազգային թանգարանի արխիվներում, Կոլումբիա շրջան
* 2006 - Ավստրիական Ալբերտ Շվեյցարի ընկերության ոսկե մեդալ գիտության ու արվեստի բնագավառում
* 2009 - «Ամսվա նկարիչ — հուլիս, 2009», որ ընտրվել է «Kunstforum» բաժանմունքի կողմից

### Անհատական ցուցահանդեսներ
* 1994 Malerei. Музей Währing, Վիեննա
* 2001 Մարտինա Շետինա — Անտոն Հանակի թանգարան, լանգենցեսդորֆ
* 2006 Ցվեյտաուզենսեքս Բլաուգելբում Ֆիեդելսգալերի Ֆիշաու Բլաուգելբ ամրոցում, Բադ Ֆիշաու-Բրունն
* 2007 Կախարդական Փարիզ — Փարիզի ավստրիական մշակույթի համաժողով
* 2008 Magische Menschen. Magische Orte — Օսկար Կոկոշկայի թանգարան, Պյոհլարն
* 2008 Magicien à Paris Vol. 2 — Փարիզի ավստրիական մշակույթի համաժողով
* 2009 «Город. Страна. Женщина.» — Կրեմս քաղաքի թանգարան
* 2010 Mathemagic — в MuseumsquartierVienna [15]
* 2010 Mathematische Bilder — Egon-Schiele-Museum, Տուլն ան դեր Դունաու
* 2011 Mathemagische Bilder — Ֆոն Պյութագոր-բիս Հիլբերտ, Ausstellungsbrücke, Սանկտ Պյոլտեն
* 2014 Մաթեմատիկոսն ու փիլիսոփայությունը — Minoritenkloster քաղաքային թանգարան, Տուլն ան դեր Դունաու
* 2015 Mathemagische Bilder, Galerie am Lieglweg,

### Խմբային ցուցահանդեսներ
* 2003 Ֆլորենտական բիենալե
* 2006 VINSPIRACE BŘECLAV 2006 Բրժեցլավ քաղաքի թանգարան, Չեխիա.
* 2008 «Եվրոպան և Ասիան այսօր», «ARTcenter Berlin» ցուցահանդե
* 2009 Վիլնյուսի արվեստ — Մանֆրեդ Կելնհոֆերի, Ֆրանց Ուեսթի և Հերբերտ Բրանդելի հետ
* 2009 «Բեռլին. Բեռլինի պատի անկումից 20 տարի անց» — «Արտոդրոմ» ցուցասրահ, Բեռլին
* 2012 «Weinviertler Künstler im Wienerwald», Այխգրաբենի թանգարան
* 2015 Ցուցահանդես Ձմեռային պալատում (Winterpalais Prinz Eugen), Բելվեդեր, «Վիեննան արվեստի համար» ցուցահանդես 161 նկարիչների, ճարտարապետների և դիզայներեների հետ համատեղ
* 2015 «Նոր արվեստի քարտեզ։ Իմագո Մունդի — Լուչանո Բենետոնի հավաքածու» Ջորջիո Չինիի ֆոնդ, Վենետիկ
* 2016 «Մարդկության արվեստ». Պրատտ ինստիտուտ, Ռուբելեի և Նորման Շաֆլերի ինստիտուտ (Նյու Յորք)

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 

Կատեգորիա:20-րդ դարի նկարչուհիներ
Կատեգորիա:Ավստրիացի կին արվեստագետներ
Կատեգորիա:Ավստրիացի նկարիչներ
Կատեգորիա:Ավստրիացի նկարչուհիներ
Կատեգորիա:Ավստրիացի քանդակագործներ
Կատեգորիա:Վիեննայի համալսարանի շրջանավարտներ